Nafplijas

Nafplijas () – Graikijos miestas Peloponese, Argolidės nomo sostinė. 1829–1834 m. Nafplijas buvo pirmoji nepriklausomos Graikijos sostinė. Svarbus rytų Peloponeso jūros uostas. Miestas yra Argo įlankos pakrantėje, šiaurės rytų Peloponese. Didžioji dalis istorinio senamiesčio yra nedideliame, į įlanką įsikišusiame pusiasalyje. Jame yra marmuriniai šaligatviai bei vientisa namų architektūra.

 Istorija 
Senamiesčio įtvirtinimai ir prie jų uostas buvo pastatyti Bizantijos laikais. Gynybiniai įtvirtinimai buvo statomi valdant miestą prancūzams, venecijiečiams ir turkams. 1212 m. miestą užėmė Achajos kunigaikštystės prancūzų kryžiuočiai ir 1388 m. pardavė jį Venecijos respublikai (miestas vadintas Nauplija – ). Per 150 metų miestas išsiplėtė, buvo atnaujinti įtvirtinimai. 1540 m. Nafplijas buvo užimtas Osmanų, pavadintas „Mora Yenişehri“ (Naujas Peloponeso miestas) ir tapo sandžako centru. Venecija miestą atsiėmė 1685 m., pastatė Palamidžio tvirtovę, kurią saugojo tik 80 karių, tad 1715 m. ją nesunkiai vėl užėmė Osmanų imperija.
kairėje|miniatiūra|Burdzio pilis
Graikijoje prasidėjus kovoms už nepriklausomybę, Nafplijas liko pagrindinė turkų gynybos citadele. Teodoro Kolokotronio vadovaujami sukilėliai metus laikė apsuptyje miestą ir Palamidžio tvirtovę. Turkai buvo priversti pasiduoti prasidėjus badui. Dėl patogios geografinės padėties ir gerų miesto įtvirtinimų Nafplijas tapo pirma nepriklausomos Graikijos sostine. 1828 m. sausio 7 d. pirmuoju nepriklausomos Graikijos prezidentu tapo Joanis Kapodistrijas.

1831 m. spalio 9 d. nužudžius Kapodistriją, mieste įsigalėjo anarchija. Jaunai valstybei vadovauti buvo pakviestas Bavarijos princas Otonas, kuris 1834 m. šalies sostinę iš Nafplijaus perkėlė į Atėnus.

XX a. šeštame dešimtmetyje turistams pradėjus lankytis Peloponeso apylinkėse, Nafplijas su savo istoriniu senamiesčiu ir vaizdais nuo Palamidžio tvirtovės taip pat sulaukė dėmesio. Dėl švelnaus klimato žiemos metu daug atėniečių pamėgo šį miestą.

 Mokslas 
2003 m. Peloponeso universitetas mieste atidarė dailės dailės fakultetą,Peloponeso universiteto fakultetai o 2007 m. įkūrė teatro katedrąPeloponeso universiteto teatro katedra () su šiais mokymo profiliais:
 teatrologijos,
 režisūros ir vaidybos,
 scenografijos ir kostiumų dizaino,
 šokio.
 Lankytinos vietos 
 Palamidžio tvirtovė – 1714 m. venecijiečių pastatyta tvirtovė į kurią nuo senamiesčio pusės galima užlipti 999 laipteliais. Iš čia atsiveria vaizdas į Argo įlanką ir Nafplijo miestą.
 Burdzio pilis –  nedidelėje saloje pastatyta pilis ir fortas, kuriame dabar įsikūręs viešbutis bei restoranas.
 Konstitucijos aikštė, arba Sintagmos aikštė, – centrinė miesto aikštė. Anksčiau vadinta platanų aikšte. Aikštėje yra neseniai restauruotas trijų aukštų ginklų arsenalas, buvusi mečetė – dabar kultūros rūmai, archeologijos muziejus. Šioje centrinės miesto aikštės rinkdavosi nepriklausomybės kovų kovotojai, iš čia jie puolė Palamidžio tvirtovę.

 Pirmasis Nafplijo prospektas – dabar pėstiesiems skirta senamiesčio gatvė, kurios skverus puošia paminklai: pirmajam Graikijos prezidentui Kapodistijui, karaliui Otonui ir nepriklausomybės kovų žuvusiems kovotojams. Marmuro paminklo viršuje yra pavaizduota personifikuota Motina Graikija ir angelas, knygoje rašantis žuvusiųjų už Tėvynę ir laisvę vardus. Apačioje pavaizduotos dvi ginkluotės – perso (turko) ir graiko, – sujungtos vainiku, simbolizuojančiu viosų žmonių lygybę po mirties, o lentelėje senąja graikų kalba parašyta: „Tėvai savo vaikams linki ne būti nemirtingiems, o būti gerais žmonėmis.“ Šioje gatvėje stovi ir pirmoji Graikijos gimnazija, veikusi nuo 1833 m.
 Šv. Jurgio soboras – seniausia Nafplijo bažnyčia. XVI a. italų pastatyta bažnyčia unikali tuo, kad joje yra Leonardo da Vinčio „Paskutinės vakarienės“ freskos kopija.Virtuali kelionė po Nafpliją 
 Graikijos nacionalinio banko pastatas – tikriausiai vienintelis pastatas pasaulyje, pastatytas mikėniečių renesanso architektūros stiliumi.

 Galerija 



 Šaltiniai 

 Nuorodos 
 Nafplijo savivaldybės svetainė  (graikų k.)
 GTP - Nafplijas (anglų k.)

Kategorija:Graikijos miestai